|  |
| --- |
| ЗАЦВЕРДЖАНА |
| Пастанова Міністэрства адукацыі |
| Рэспублікі Беларусь |
|  09.06.2021 № 126 |

Вучэбная праграма факультатыўных заняткаў

«Вялікая Айчынная вайна савецкага народа (у кантэксце Другой сусветнай вайны)» для IХ (XI) класа ўстаноў адукацыі,

якія рэалізуюць адукацыйныя праграмы агульнай сярэдняй адукацыі

з беларускай мовай навучання і выхавання

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» (далей – вучэбная праграма) прызначана для IХ (ХІ) класа ўстаноў адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання.

2. Дадзеная вучэбная праграма разлічана на 35 гадзін (1 гадзіна ў тыдзень).

3. Мэта – выхаванне патрыятычных і грамадзянскіх пачуццяў, адказнасці за будучыню Радзімы і сусветнага супольніцтва, нацыянальнай годнасці.

4. Задачы:

выхоўваць пачуццё адказнасці за будучыню Радзімы і сусветнага супольніцтва, садзейнічаць кансалідацыі беларускага грамадства;

пашырыць, паглыбіць і сістэматызаваць веды вучняў аб галоўных падзеях Другой сусветнай і Вялікай Айчыннай войнаў, іх уздзеянні на жыццядзейнасць народаў Саюза Савецкіх Сацыялістычных Рэспублік (далей – СССР) у тыле і на акупіраванай тэрыторыі;

раскрыць узаемаўплыў і ўздзеянне падзей на франтах Вялікай Айчыннай і Другой сусветнай войнаў на лёс народаў Еўропы, СССР, трагедыю і выпрабаванні, якія выпалі на долю беларускага народа;

садзейнічаць развіццю гістарычнага мыслення і інтэллектуальных здольнасцей вучняў, фарміраванню гісторыка-пазнавальнай, каштоўнасна-светапогляднай, сацыяльна-камунікатыўнай, інфармацыйнай кампетэнтнасці.

5. Рэкамендуемыя формы і метады навучання: асаблівую ўвагу неабходна надаць вывучэнню дакументальных матэрыялаў (афіцыйных дакументаў, статыстычных дадзеных, успамінаў сучаснікаў – сведкаў ваенных падзей, картаграфічных матэрыялаў), частка з якіх будзе прадстаўлена ў падручніку. Гэта дазволіць вучням атрымаць больш дакладнае ўяўленне аб складаных падзеях вайны, зразумець іх неадназначнасць, сфарміраваць асабісты пункт гледжання на іх змястоўны і сутнасны сэнс, даць ім абгрунтаваную ацэнку.

Змест дадзенай вучэбнай праграмы дазваляе прыцягваць да работы краязнаўчы матэрыял, праводзіць вучнёўскія даследванні і ажыццяўляць п**о**шукавую дзейнасць. Частку факультатыўных заняткаў можна выкарыстоўваць для арганізацыі экскурсій у мясцовыя музеі, правядзення сустрэч з ветэранамі і ўдзельнікамі Вялікай Айчыннай вайны, наведвання месцаў баёў і мемарыяльных комплексаў.

6. Вучні, якія засвоілі змест дадзенай вучэбнай праграмы, павінны:

6.1. навучыцца:

лакалізаваць асноўныя падзеі Другой сусветнай і Вялікай Айчыннай войнаў у часе і прасторы;

характарызаваць геапалітычнае становішча краін з апорай на гістарычную карту;

характарызаваць і ацэньваць дзейнасць вядомых палітычных і дзяржаўных дзеячаў;

выказваць асабісты пункт гледжання пры абмеркаванні гістарычных праблем і аргументавана яго абараняць;

выкарыстоўваць метады вучэбнага гістарычнага даследавання (фармуляваць праблемы, ажыццяўляць збор, сістэматызацыю і абагульненне факталагічнага матэрыялу, ажыццяўляць прэзентацыю вынікаў асабістага даследавання);

6.2. умець:

вызначаць прычынна-следчыя сувязі паміж гістарычнымі фактамі (падзеямі, з’явамі, працэсамі);

сістэматызаваць, класіфікаваць і абагульняць гістарычныя факты і рабіць на гэтай аснове аргументаваныя высновы;

канкрэтызаваць вывады, гістарычныя паняцці з дапамогай факталагічнага матэрыялу;

тлумачыць розныя пункты гледжання на адны і тыя ж гістарычныя факты.

ГЛАВА 2

ЗМЕСТ ВУЧЭБНАГА МАТЭРЫЯЛУ

Уводзіны (1 гадзіна)

Мэты і задачы факультатыўных заняткаў. Войны, іх характар і мэты. Справядлівыя, захопніцкія, вызваленчыя, грамадзянскія, лакальныя, сусветныя. Другая сусветная вайна, Вялікая Айчынная вайна, іх мэты і характар. ХХІ стагоддзе: праблема вайны і міру.

Міжнароднае супольніцтва напярэдадні і ў пачатку другой сусветнай вайны (6 гадзін)

Міжнароднае становішча напярэдадні Другой сусветнай вайны. Абвастрэнне міжнародных адносін у 30-х гадах ХХ стагоддзя. Антыкамінтэрнаўскі пакт. Ачагі ваеннай напружанасці ў Еўропе, Афрыцы і на Далёкім Усходзе. Мюнхенскае пагадненне. Палітыка ўміратварэння і спробы стварэння сістэмы калектыўнай бяспекі. Савецка-французска-англійскія перамовы. Дагавор аб ненападзенні паміж Германіяй і Савецкім Саюзам. Сакрэтны дадатковы пратакол да Дагавору аб ненападзенні паміж Германіяй і СССР.

Пачатак Другой сусветнай вайны. Прычыны і характар Другой сусветнай вайны. Нападзенне Германіі на Польшчу. Уступленне савецкіх войск у Заходнюю Беларусь і Заходнюю Украіну. Уз’яднанне Беларусі. Сацыяльна-эканамічныя і палітычныя пераўтварэнні ў заходніх абласцях Беларускай Савецкай Сацыялістычнай Рэспублікі (далей – БССР). Савецка-фінляндская вайна. «Дзіўная вайна». Германская акупацыя краін Еўропы. Далучэнне прыбалтыйскіх рэспублік да СССР. Падрыхтоўка Германіі да вайны з СССР.

СССР і БССР напярэдадні Вялікай Айчыннай вайны: эканоміка, сельская гаспадарка, навука, культура, адукацыя, жыццёвы ўзровень людзей. Мерапрыемствы партыйных савецкіх і гаспадарчых органаў па ўмацаванні абароназдольнасці краіны. Ваенна-патрыятычная і абаронча-масавая работа. Узброеныя сілы СССР. Заходняя Асобая ваенная акруга.

Барацьба супраць фашысцкай агрэсіі (1941–1944 гады)

(20 гадзін)

Пачатак Вялікай Айчыннай вайны. Мэты нацысцкай Германіі ў вайне супраць Савецкага Саюза. План «Барбароса». Суадносіны ўзброеных сіл Германіі і СССР. Нападзенне Германіі на СССР. Прыгранічныя баі. Дзейнасць савецкага кіраўніцтва па арганізацыі абароны краіны: мабілізацыя, народнае апалчэнне, эвакуацыя.

Крах «маланкавай вайны». Абарончыя баі ў Беларусі. Захоп Беларусі германскім вермахтам. Гераізм, мужнасць і трагедыя абаронцаў. Смаленская бітва. Баі на Ленінградскім накірунку і на Украіне. Маскоўская бітва: абарона Масквы, контрнаступленне савецкіх войск пад Масквой. Уступленне ў вайну Злучаных Штатаў Амерыкі і Японіі. Утварэнне антыгітлераўскай кааліцыі. Прычыны няўдач войск Чырвонай Арміі летам 1941 года.

Акупацыйны рэжым. Насаджэнне «новага парадку». Адміністрацыйна-тэрытарыяльны падзел акупіраванай тэрыторыіі СССР. Генеральная акруга Беларусь. Акупацыйны аппарат кіравання (склад і структура): камісарыяты, управы, дапаможны апарат кіравання, паліцэйскія фарміраванні. Калабарацыянізм: Беларуская народная самапомач (БНС), Беларуская самаахова (БСА), Саюз беларускай моладзі (СБМ), Беларуская рада даверу (БРД), Беларуская Цэнтральная Рада (БЦР), Беларуская краёвая абарона (БКА).

Палітыка генацыду, рабавання і насілля. Палітыка генацыду: канцэнтрацыйныя лагеры, гета, турмы. Карныя аперацыі. Дэпартацыя насельніцтва на прымусовую працу ў Германію. «Остарбайтэры». Эканамічная палітыка германскіх акупацыйных уладаў. Прапагандысцкая, культурна-асветніцкая, нацыянальная і рэлігійная палітыка акупантаў.

Антыфашысцкае супраціўленне на акупіраваных тэрыторыях. Рух Супраціўлення ў краінах Еўропы. Партызанскі рух. Партызанскія атрады, брыгады і злучэнні. Стварэнне Цэнтральнага (ЦШПР) і Беларускага (БШПР) штабоў партызанскага руху. Колькасны склад партызан.

Падпольная барацьба. Партыйнае, камсамольскае падполле, антыфашысцкія групы і арганізацыі ва ўмовах акупацыі, іх структура. Колькасны склад падпольшчыкаў Беларусі. Агітацыйна-прапагандысцкая дзейнасць партызан і падпольшчыкаў. Сабатаж насельніцтвам эканамічнай палітыкі захопнікаў.

Баявая, дыверсійная і агітацыйна-прапагандысцкая дзейнасць партызан і падпольшчыкаў. Дыверсіі на чыгунцы і шашэйных дарогах. «Рэйкавая вайна». Разгром варожых гарнізонаў. Партызанскія рэйды. Партызанская разведка. Барацьба супраць карных аперацый. Партызанскія зоны. Прапаганда і агітацыя сярод партызан і насельніцтва. Узаемадзеянне і ўзаемаадносіны партызан, падпольшчыкаў і насельніцтва. Дапамога савецкага тылу партызанам і падпольшчыкам.

Дзейнасць Арміі Краёвай, Арганізацыі украінскіх нацыяналістаў (АУН) і ўкраінскай паўстанцкай арміі (УПА). Узаемаадносіны і формы барацьбы.

Формы і метады барацьбы падпольшчыкаў. Дзейнасць падпольшчыкаў Мінска, Магілёва, Гомеля, Віцебска, Брэста, Гродна і іншых гарадоў Беларусі. Дыверсійная работа на чыгуначных вузлах Оршы, Асіповіч, Калінкавіч, Полацка і іншых чыгуначных вузлах. Супраціўленне ў канцэнтрацыйных лагерах і гета. Складанасці і цяжкасці падпольнай і дыверсійнай барацьбы. Гераізм і мужнасць партызан і падпольшчыкаў.

Карэнны пералом у Вялікай Айчыннай вайне. Ад Масквы да Сталінграда. Сталінградская і Курская бітвы. Ваенныя дзеянні Чырвонай Арміі па вызваленні заходніх рэгіёнаў СССР. Пачатак вызвалення Беларусі. Першы вызвалены раённы цэнтр – Камарын. Вызваленне Гомеля, Рэчыцы і іншых гарадоў. Першыя аднаўленчыя мерапрыемствы. Праблема адкрыцця Другога фронту. Тэгеранская канференцыя.

Вызваленне Беларусі ад германскіх захопнікаў. Беларуская наступальная аперацыя «Баграціён». Баявая дзейнасць партызан і падпольшчыкаў. «Рэйкавая вайна». Дзеянні франтоў. Акружэнне і разгром германскіх груповак пад Віцебскам, Бабруйскам, Мінскам і іншымі гарадамі. Узаемадзеянне партызан, падпольшчыкаў і насельніцтва з войскамі Чырвонай Арміі. Вызваленне Мінска. Партызанскі парад. Выгнанне германскіх захопнікаў з тэрыторыі Беларусі. Значэнне разгрому германскіх войск у Беларусі. Завяршэнне вызвалення тэрыторыі СССР.

Савецкі тыл у гады вайны. Перавод эканомікі на ваенныя рэйкі развіцця. Дзейнасць Дзяржаўнага Камітэта Абароны. Усходнія раёны СССР – асноўная ваенна-прамысловая база. Працоўны подзвіг савецкага народа. Дзейнасць беларускіх устаноў і арганізацый у тыле (Акадэмія навук БССР, вышэйшыя навучальныя ўстановы, дзіцячыя дамы і іншыя). «Усё для фронта! Усё для перамогі!» Уражэнцы Беларусі – героі тылу. Палітычная агітацыя і прапаганда. Культурнае і духоўнае жыццё савецкага народа.

Заканчэнне Вялікай Айчыннай і Другой сусветнай войнаў. Перамога!

(6 гадзін)

Разгром нацысцкай Германіі і мілітарысцкай Японіі. Вызваляльны паход у Еўропу. Адкрыццё Другога фронту. Берлінская аперацыя. Сустрэча саюзнікаў на Эльбе. Капітуляцыя Германіі. Крымская і Патсдамская канферэнцыі. Нюрнбергскі працэс. Удзел воінаў-беларусаў на франтах Вялікай Айчыннай вайны. Беларусы ў складзе армій антыгітлераўскай кааліцыі і еўрапейскага руху Супраціўлення. Разгром Квантунскай арміі. Бамбардзіроўка Хірасімы і Нагасакі. Капітуляцыя Японіі. Заканчэнне Другой сусветнай вайны. Міжнароднае значэнне Перамогі над германскім агрэсарам і яго саюзнікамі.

Вынікі і ўрокі вайны. Асноўныя фактары Перамогі СССР і яго саюзнікаў. Уклад савецкіх палкаводцаў у разгром агрэсараў (Г.К. Жукаў, А.М. Васілеўскі, І.В. Сталін, К.К. Ракасоўскі, Р.Я. Маліноўскі і іншыя). Вынікі і маштабы вайны. Змяненні на геапалітычнай карце свету. Заснаванне Арганізацыі Аб’яднаных Нацый (далей – ААН). Беларусь – адна з краін-заснавальніц ААН. Уклад савецкага і беларускага народа ў разгром нацысцкай Германіі. Людскія і матэрыяльныя страты савецкага народа. Судовыя справы над ваеннымі злачынцамі. Ахвяры Беларусі.

Памяць пра вайну. Ушанаванне памяці загінуўшых у Беларусі. Мемарыяльныя комплексы: «Брэсцкая крэпасць-герой», «Хатынь», «Трасцянец», «Азарычы», «Курган Славы» і іншыя. Беларускі дзяржаўны музей Вялікай Айчыннай вайны, краязнаўчыя музеі. Гісторыка-дакументальная хроніка «Памяць». Ураджэнцы Беларусі – Героі Савецкага Саюза і поўныя кавалеры ордэна Славы.

Падагульненне вывучанага (1 гадзіна)

Рэзерв вучэбнага часу (1 гадзіна)